# Bruger-vejledning

# Personlig computer VAIO Fit 14E/15ESVF1421/SVF1521

Udskriv

## Læs dette først

Tillykke med dit køb af denne VAIO(R)-computer.

### Om konfigurationen af din VAIO-computer

Du kan finde oplysninger om konfigurationen af din VAIO-computer på Sony-webstedet med onlinesupport. Se Om supportwebstedet for at få flere oplysninger.

Der er muligvis nogle funktioner, indstillinger og medfølgende elementer, som ikke er tilgængelige med din VAIO-computer.

#### Funktioner

De tilgængelige funktioner varierer, alt efter hvilken model du har, og hvilke indstillinger du har valgt. Nogle af de funktioner, som beskrives i denne vejledning, kan muligvis ikke benyttes på din model.

#### Illustrationer

De illustrationer, fotos og skærmbilleder, der benyttes i denne vejledning, kan afvige en smule fra brugerfladen på din computer, afhængigt af hvilken model og hvilke indstillinger du har valgt.

#### Apps

De forudinstallerede apps kan variere, alt efter hvilken model og hvilke indstillinger du har valgt. De apps, der beskrives i denne vejledning, er muligvis ikke forudinstalleret på din VAIO-computer.

### Medfølgende vejledninger

Følgende vejledninger følger med din VAIO-computer.

#### Vejledning på skærmen

- Brugervejledning – Introduktion (Velkommen)

  En forudinstalleret brugervejledning med begrænsede oplysninger om din VAIO-computer. Fokus er på support og internetforbindelse. Brugervejledning – Introduktion er udskiftet med den komplette version af Bruger-vejledning (denne vejledning) efter opdateringen.

- Bruger-vejledning (denne vejledning)

  Generelle oplysninger og instruktioner til din VAIO-computer, herunder oplysninger om support og fejlfinding.

#### Trykt dokumentation

- Guiden Hurtig start

  En oversigt over, hvordan du konfigurerer og kommer i gang med at bruge din VAIO-computer

- Guide til genopretning, sikkerhedskopiering og fejlfinding

  Oplysninger om, hvordan du kan genoprette og sikkerhedskopiere din VAIO-computer, og hjælp til fejlfinding

- Sikkerhed og support

  Læs denne vejledning omhyggeligt, inden du aktiverer de trådløse funktioner, f.eks. det trådløse LAN-netværk og BLUETOOTH-teknologier.

#### Andet referencemateriale

- Windows Hjælp og support (Windows Help and Support)

  En omfattende supportressource med praktiske råd, selvstudier og demonstrationer, der gør det nemmere for dig at bruge din VAIO-computer.

  Du kan se, hvordan du åbner Windows Hjælp og support (Windows Help and Support), i Åbning af Windows Hjælp og support (Windows Help and Support).

- App-hjælpefiler

  De apps, der er forudinstalleret på din VAIO-computer, kan omfatte app-hjælpefiler. Du kan få adgang til Hjælp-filerne fra menuen Hjælp.

### Juridisk meddelelse

- Copyright 2013 Sony Corporation. Alle rettigheder forbeholdes.

- Denne vejledning og den software, der beskrives i den, må ikke, hverken helt eller delvist, reproduceres, oversættes eller reduceres til et maskinlæsbart format uden forudgående skriftlig tilladelse.

- Sony Corporation giver ingen garanti angående denne vejledning, softwaren eller andre informationer, der er indeholdt heri, og frasiger sig hermed udtrykkeligt alle stiltiende garantier vedrørende vejledningens, softwarens eller disse andre informationers salgsbarhed og egnethed til bestemte formål. Sony Corporation kan i intet tilfælde gøres ansvarlig for hændelige skader, følgeskader eller særlige skader, der opstår på grund af, i forbindelse med eller som følge af brugen af denne vejledning, softwaren eller andre informationer, der er indeholdt heri, uanset om ansvaret gøres gældende på grundlag af civil søgsmålsgrund, kontraktbrug eller på et andet grundlag.

- I denne vejledning er mærkerne (TM) og (R) ikke angivet.

- Sony Corporation forbeholder sig ret til at foretage ændringer af denne vejledning eller de oplysninger, den indeholder, på et hvilket som helst tidspunkt og uden forudgående varsel.

- Den software, der beskrives i denne vejledning, er underlagt vilkårene i en selvstændig brugerlicensaftale.

- Sony Corporation kan ikke drages til ansvar for og kompenserer ikke for tab af optagelser, der er foretaget på din VAIO-computer, et eksternt optagemedie eller optageenheder, eller for andre relevante tab, herunder tab i forbindelse med optagelser, der ikke er blevet fuldført pga. computerrelaterede fejl, eller optagelsesindhold, der mistes eller bliver beskadiget som følge af computerfejl eller en reparation af din computer. Sony Corporation vil ikke under nogen omstændigheder gendanne, genoprette eller replikere indhold, der er optaget på din computer, et eksternt optagemedie eller optageenheder.

- Funktionerne og oplysningerne kan ændres uden varsel.

Gå til toppen af siden

### Relateret emne

- Om supportwebstedet

Gå til toppen af siden