# Korisnički priručnik

# Osobno računalo VAIO Fit 14E/15ESVF1421/SVF1521

Ispis

## Postavljanje odgovarajuće radne okoline

Ova tema opisuje gdje je dobro, a gdje nije dobro postaviti VAIO računalo te pruža ergonomske upute.

### Gdje smjestiti VAIO računalo

Kod smještanja VAIO računala osigurajte sljedeće:

- da imate lak pristup izvoru napajanja i potrebnim ulazima

- da imate dovoljno prostora oko računala

- da je računalo postavljeno na dovoljno široku ravnu površinu tako da tijekom rada možete biti okrenuti prema računalu

- da je računalo postavljeno ispred mjesta gdje sjedite uspravno, a podlaktice mogu biti paralelne s podom

### Gdje ne smjestiti VAIO računalo

Smještanje VAIO računala na neprikladno mjesto može uzrokovati kvar ili neispravan rad. Ne postavljate ga na mjestima koja su izložena:

- izravnoj Sunčevoj svjetlosti

- izvorima magnetske sile i magnetiziranim predmetima

- izvorima topline, kao što su grijaća tijela

- velikoj količini prašine

- velikoj vlažnosti

- slabom prozračivanju

#### Napomena

- Područje oko otvora za prozračivanje može se jako zagrijati tijekom rada VAIO računala. Ne dodirujte ta područja.

- Ne stavljajte nikakve predmete blizu otvora za prozračivanje jer mogu blokirati otvor.

#### Savjet

- VAIO računalo upotrebljava visokofrekventne radiosignale i može ometati radijski i televizijski signal. Ako se to dogodi, premjestite računalo na odgovarajuću udaljenost od radioprijamnika i televizora.

### Informacije o ergonomiji

Kad god je to moguće, trebate uzeti u obzir sljedeće informacije o ergonomiji.

#### Namještaj i držanje tijela

Sjedite u stolcu s dobrim naslonom za leđa. Prilagodite visinu stolca tako da su stopala ravna na podu. Oslonac za noge omogućuje ugodniji rad.

Sjedite u opuštenom, uspravnom položaju i izbjegavajte pogrbljeno sjedenje ili naginjanje prema natrag.

#### Kut gledanja zaslona računala

Naginjite zaslon dok ne pronađete najbolji položaj. Provjerite je li zaslon računala u razini ili malo ispod razine očiju kada sjedite ispred VAIO računala. Prilagodite i svjetlinu zaslona.

Naprezanje očiju i umor mišića možete smanjiti namještanjem nagiba i razine svjetline zaslona računala na dobar položaj.

#### Osvjetljenje

Odaberite mjesto na kojem prozori i svjetlo ne blješte i ne reflektiraju se od zaslona računala. Koristite neizravno osvjetljenje kako biste izbjegli osvijetljena mjesta na zaslonu računala. Prikladno osvjetljenje pruža ugodniji i učinkovitiji rad.

#### Napomena

- Dok namještate kut gledanja, ne primjenjujte preveliku silu kako se VAIO računalo ne bi oštetilo.

#### Savjet

- Isto se odnosi i na upotrebu vanjskog zaslona.

### ﻿Napomene o rukovanju VAIO računalom

Imajte na umu sljedeće kako biste izbjegli neispravan rad ili kvar VAIO računala.

- VAIO računalo nježno položite na ravnu površinu kako ga ne biste udarili.

- Prije premještanja računala isključite VAIO računalo. Premještanje uključenog računala može uzrokovati neispravan rad tvrdog diska. Provjerite prije premještanja jeste li iz računala odspojili sve kabele.

- Nemojte ispustiti ili udariti VAIO računalo. Čak i manji udarac ili vibracija može uzrokovati neispravan rad tvrdog diska.

- Ne stavljajte VAIO računalo u nestabilan položaj.

Idi na vrh stranice