# Naudotojo vadovas

# Asmeninis kompiuteris VAIO Fit 14E/15ESVF1421/SVF1521

Spausdinti

## Ką daryti, jei nepavyksta išspausdinti dokumento?

- Įsitikinkite, kad teisingai sukonfigūruoti spausdintuvo parametrai.

  Daugiau informacijos apie spausdintuvo parametrus žr. su spausdintuvu pateiktame vadove.

- Įsitikinkite, kad spausdintuvas įjungtas.

  Daugiau informacijos žr. su spausdintuvu pateiktame vadove.

- Įsitikinkite, kad spausdintuvo maitinimo kabelis tinkamai prijungtas prie kintamosios srovės adapterio, o šis – prie kintamosios srovės lizdo.

- Įsitikinkite, kad įdiegta tinkama spausdintuvo tvarkyklė.

  Prijungę naują spausdintuvą pirmiausia konfigūruokite spausdintuvo tvarkyklę.

  Informaciją, kaip sukonfigūruoti spausdintuvo tvarkyklę, žr. su spausdintuvu pateiktame vadove arba apsilankykite gamintojo svetainėje.

- Įsitikinkite, kad spausdintuvo būsena nurodo, kad jis yra prijungtas arba paruoštas darbui.

  Tada patikrinkite, ar spausdintuvo parametrai tinkamai sukonfigūruoti, kaip nurodyta su spausdintuvu pateiktame vadove.

- Įsitikinkite, kad spausdintuvas nustatytas kaip Nustatyti kaip numatytąjį spausdintuvą (Set as Default Printer) parinktis.

  Daugiau informacijos žr. „Windows“ žinynas ir palaikymas (Windows Help and Support) („Windows“ žinynas ir palaikymas (Windows Help and Support) atvėrimas).

- Įsitikinkite, kad spausdintuvas suderinamas su VAIO kompiuteryje įdiegta sistema „Windows“.

- Įsitikinkite, kad spausdintuvas prijungtas prie tinklo (LAN).

  Jei spausdintuvas tiesiogiai prijungtas prie tinklo (LAN), įsitikinkite, kad įjungtas maršruto parinktuvas arba šakotuvas.

  Jei spausdintuvas prijungtas prie spausdinimo serverio, patikrinkite, ar spausdinimo serveryje nerodomas klaidos pranešimas.

- Įsitikinkite, kad programa veikia tinkamai.

  Programa gali nepalaikyti dokumento formato. Tokiu atveju dokumentas nebus išspausdintas tinkamai.

  Kreipkitės į programos leidėją arba spausdintuvo gamintoją.

- Įsitikinkite, kad pasirinktas tinkamas spausdintuvo prievadas.

  Daugiau informacijos apie spausdintuvo prievado parametrus žr. su spausdintuvu pateiktame vadove arba kreipkitės į gamintoją.

Eiti į puslapio viršų