# Korisnički priručnik

# Lični računar VAIO Fit 14E/15ESVF1421/SVF1521

Štampanje

## Napomene o korišćenju diskova (Modeli opremljeni optičkom disk jedinicom)

Pri korišćenju diskova na vašem VAIO računaru obratite pažnju na sledeće napomene.

### Napomene o reprodukciji diskova

- U zavisnosti od sistemskog okruženja, prilikom reprodukcije DVD/BD/AVCHD diskova mogu se javiti prekidi zvuka i/ili preskakanje segmenata. Pored toga, neki diskovi možda neće moći da se reprodukuju na vašem VAIO računaru.

- Pri reprodukciji diskova:

  - Opterećenje CPU raste. Za reprodukciju bez prekida zatvorite sve aktivne aplikacije osim aplikacije za reprodukciju koju trenutno koristite.

  - Ne isključujte izlaz displeja između ekrana računara i spoljnog displeja.

### Napomene o reprodukciji snimljenih diskova na drugim plejerima

- Neki CD plejeri možda neće moći da reprodukuju audio CD diskove koji su kreirani sa CD-R i CD-RW medijima.

- Neki DVD plejeri možda neće moći da reprodukuju DVD diskove koji su kreirani sa DVD+R DL, DVD-R DL, DVD+R, DVD+RW, DVD-R, DVD-RW ili DVD-RAM medijima.

- Blu-ray Disc snimači koji podržavaju samo BD-RE Ver.1.0 ne mogu reprodukovati BD-R ili BD-RE medije kreirane na vašem VAIO računaru. (Modeli opremljeni Blu-ray Disc jedinicom sa DVD SuperMulti jedinicom)

### Saveti za uspešno upisivanje

- Ne priključujte niti isključujte kablove, kao što je adapter za naizmeničnu struju ili kabl za napajanje dok optička disk jedinica upisuje podatke na disk.

- Proces upisivanja može trajati duže od teoretski predviđenog jer neke aplikacije istovremeno upisuju i proveravaju podatke.

- Sony ne preuzima nikakvu odgovornost za bilo kakav gubitak ili štetu bilo koje vrste koji proizilaze iz greške upisivanja.

Idi na vrh stranice