# Εγχειρίδιο χρήσης

# Προσωπικός Υπολογιστής VAIO Fit 14E/15ESVF1421/SVF1521

Εκτύπωση

## Τι πρέπει να κάνω αν η ενδεικτική λυχνία λειτουργίας ανάβει με πράσινο χρώμα όταν πατάω το κουμπί λειτουργίας, αλλά η οθόνη παραμένει κενή;

- Βεβαιωθείτε ότι έχετε ρυθμίσει σωστά τη φωτεινότητα και την αντίθεση.

- Ενδέχεται να έχει επιλεγεί ως έξοδος οθόνης μια εξωτερική οθόνη.

  Πατήστε τα πλήκτρα Fn+F7 αρκετές φορές για να επιλέξετε την έξοδο οθόνης που επιθυμείτε και, στη συνέχεια, πατήστε το πλήκτρο Enter.

- Αν χρησιμοποιείτε μια εξωτερική οθόνη, βεβαιωθείτε ότι είναι συνδεδεμένη σε μια πρίζα εναλλασσόμενου ρεύματος και ενεργοποιημένη. Βεβαιωθείτε ότι έχετε ρυθμίσει σωστά τη φωτεινότητα και την αντίθεση.

  Για πληροφορίες σχετικά με τον τρόπο αλλαγής των ρυθμίσεων, ανατρέξτε στο εγχειρίδιο της οθόνης σας.

- Πατήστε τα πλήκτρα Alt+F4 αρκετές φορές για να κλείσετε το παράθυρο της εφαρμογής.

  Ενδέχεται να έχει προκύψει σφάλμα εφαρμογής.

- Αν περιμένετε για λίγο και η οθόνη του υπολογιστή παραμένει κενή, επανεκκινήστε τον υπολογιστή VAIO ακολουθώντας τις παρακάτω διαδικασίες με τη σειρά. Πρέπει να σημειωθεί ότι μετά από αυτές τις διαδικασίες ενδέχεται να καταστραφούν τα δεδομένα τα οποία επεξεργάζεστε.

  - Αποσυνδέστε τυχόν περιφερειακές συσκευές, όπως έναν εκτυπωτή ή μία συσκευή USB και τον υπολογιστή VAIO από το δίκτυο, εφόσον είναι συνδεδεμένος.

  - Πατήστε και κρατήστε πατημένο το κουμπί(Ενέργεια (Power)) για περισσότερα από τέσσερα δευτερόλεπτα και βεβαιωθείτε ότι έχει σβήσει η ενδεικτική λυχνία λειτουργίας. Ύστερα θέστε και πάλι τον υπολογιστή VAIO σε λειτουργία.

- Αν το πρόβλημα εξακολουθεί, πατήστε και κρατήστε πατημένο το κουμπί(Ενέργεια (Power)) για περισσότερα από τέσσερα δευτερόλεπτα και βεβαιωθείτε ότι έχει σβήσει η ενδεικτική λυχνία λειτουργίας. Αποσυνδέστε όλα τα καλώδια που είναι συνδεδεμένα στον υπολογιστή VAIO, όπως εκείνο του προσαρμογέα εναλλασσόμενου ρεύματος, αφαιρέστε την μπαταρία και περιμένετε περίπου πέντε λεπτά. Στη συνέχεια, τοποθετήστε όλα τα καλώδια, τις περιφερειακές συσκευές και την μπαταρία στη θέση τους και ενεργοποιήστε ξανά τον υπολογιστή.

- Αν δεν έχει εγκατασταθεί σωστά μια επιπλέον μονάδα μνήμης, μπορεί να μην ενεργοποιείται ο υπολογιστής VAIO.

  Η χρήση μονάδων μνήμης που δεν πληρούν τις προδιαγραφές της Sony ή η εσφαλμένη εγκατάσταση των μονάδων μνήμης ενδέχεται να προκαλέσουν αστοχία εκκίνησης ή αστάθεια λειτουργίας του υπολογιστή. Σε αυτήν την περίπτωση, εγκαταστήστε ξανά τη μονάδα μνήμης.

  Αν χρησιμοποιείτε μονάδα μνήμης που δεν φέρει την επωνυμία Sony, επικοινωνήστε με τον αντιπρόσωπο πωλήσεων ή με τον κατασκευαστή της μονάδας μνήμης.

- Αν μεταφέρετε τον υπολογιστή VAIO απευθείας από μια ψυχρή σε μια θερμή τοποθεσία ή αν τον χρησιμοποιείτε σε μια τοποθεσία με υψηλά επίπεδα υγρασίας, ενδέχεται να συγκεντρωθεί υγρασία στο εσωτερικό του υπολογιστή.

  Σε αυτήν την περίπτωση, περιμένετε τουλάχιστον μία ώρα προτού ενεργοποιήσετε τον υπολογιστή.

  Μην χρησιμοποιείτε τον υπολογιστή σε τοποθεσίες με υψηλά επίπεδα υγρασίας (σχετική υγρασία υψηλότερη του 80%), καθώς ενδέχεται να προκληθεί δυσλειτουργία.

Μετάβαση στην κορυφή της σελίδας