# Ghid de utilizare

# Calculator personal VAIO Fit 14E/15ESVF1421/SVF1521

Imprimare

## Ce ar trebui să fac dacă indicatorul luminos de alimentare se aprinde de culoare verde atunci când apăs pe butonul de alimentare, însă ecranul rămâne gol?

- Asiguraţi-vă că luminozitatea şi contrastul sunt reglate corect.

- Este posibil ca un afişaj extern să fie selectat drept ieşire video.

  Apăsaţi tastele Fn+F7 de mai multe ori pentru a selecta ieşirea dorită, apoi apăsaţi tasta Enter.

- Dacă utilizaţi un afişaj extern, asiguraţi-vă că aceasta este conectat la priză CA şi că este pornit. Asiguraţi-vă că luminozitatea şi contrastul sunt reglate corect.

  Consultaţi manualul primit împreună cu afişajul pentru mai multe informaţii despre modificarea setărilor.

- Apăsaţi de câteva ori tastele Alt+F4 pentru a închide fereastra aplicaţiei.

  Este posibil să se fi produs o eroare de aplicaţie.

- Dacă, după ce aşteptaţi câteva momente, ecranul computerului rămâne gol, reporniţi computerul VAIO urmând procedurile de mai jos, în ordine. Reţineţi că efectuarea acestor proceduri poate face ca datele de lucru să se deterioreze.

  - Deconectaţi toate dispozitivele periferice, cum ar fi imprimantele sau dispozitivele USB, şi computerul VAIO de la reţea, dacă este cazul.

  - Apăsaţi şi ţineţi apăsat butonul(Alimentare (Power)) timp de peste patru secunde şi asiguraţi-vă că indicatorul luminos de alimentare este stins. Apoi, porniţi din nou computerul VAIO.

- Dacă problema persistă, apăsaţi şi ţineţi apăsat butonul(Alimentare (Power)) timp de peste patru secunde şi asiguraţi-vă că indicatorul luminos de alimentare este stins. Deconectaţi toate cablurile conectate la computerul VAIO, cum ar fi adaptorul CA, scoateţi acumulatorul şi aşteptaţi aproximativ cinci minute. Apoi, conectaţi la loc toate cablurile, dispozitivele periferice şi acumulatorul şi porniţi din nou computerul.

- Dacă un modul de memorie suplimentar nu este instalat corect, este posibil ca computerul VAIO să nu pornească.

  Utilizarea de module de memorie nespecificate de Sony sau instalarea necorespunzătoare a modulelor de memorie poate duce la eşuarea încărcării sistemului computerului sau la instabilitatea sistemului. Într-un astfel de caz, reinstalaţi modulul de memorie.

  Dacă utilizaţi un modul de memorie care nu poartă marca Sony, contactaţi distribuitorul sau producătorul modulului de memorie.

- În cazul în care mutaţi computerul VAIO direct dintr-un loc rece într-unul cald, în interiorul computerul se poate forma condens.

  Într-un astfel de caz, aşteptaţi cel puţin o oră înainte de a porni computerul.

  Nu utilizaţi computerul într-un loc cu umiditate ridicată (umiditate relativă de peste 80 %), deoarece acest lucru poate cauza defectarea computerului.

În susul paginii