# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Skārienekrāna lietošana (ar skārienekrānu aprīkotiem modeļiem)

Lai darbotos ar savu VAIO datoru, jūs varat pieskarties skārienekrānam vai veikt vienkāršu kustību ar pirkstiem.

### Pamata darbības

#### Noklikšķināšana (pieskaršanās)

Vienreiz pieskarieties skārienekrānam ar pirkstu. Jūs varat atlasīt pogu, piemēram, Labi (OK) un Atcelt (Cancel), vai izvēlnes vienumu, vienkārši pieskaroties tam uz ekrāna.

#### Dubultklikšķa veikšana (dubulta pieskaršanās)

Ātri pieskarieties skārienekrānam divreiz ar pirkstu.

Jūs varat startēt lietojumprogrammu, piemēram, tekstapstrādes vai izklājlapu programmu, vai arī atvērt failu, veicot dubultklikšķi uz tā ikonas.

#### Vilkšana

Uzlieciet pirkstu uz vajadzīgās vietas skārienekrānā un slidiniet. Ar šādu kustību var pārvietot failu vai mainīt loga izmēru.

#### Vilkšana un nomešana

Pieskarieties vajadzīgā faila ikonai, slidiniet uz citu mapi, logu vai lietojumprogrammas ikonu un pēc tam paceliet pirkstu no ekrāna. Ar šādu kustību var pārvietot vai kopēt failu.

### Papildu darbības

Lai darbotos ar VAIO datoru, jūs varat veikt vienkāršu kustību (žestu) ar pirkstiem uz skārienekrāna.

Reakcija uz žestu var mainīties atkarībā no lietojumprogrammām.

#### Noklikšķināšana ar peles labo pogu (pieskaršanās un turēšana)

Pieskarieties un turiet pirkstu uz vajadzīgā punkta skārienekrānā dažas sekundes un pēc tam paceliet pirkstu no skārienekrāna. Atkarībā no pieskaršanās punkta var tikt parādītas dažādas izvēlnes.

#### Ritināšana

Pieskarieties un ritiniet loga, piemēram, Internet Explorer, ritināmajā zonā. Lai ritinātu logā, var arī vilkt atlasītā loga vertikālās ritjoslas slīdni.

#### Attēla, piemēram, fotogrāfijas, tuvināšana vai tālināšana (tālummaiņa)

Savelciet divus pirkstus kopā, lai veiktu attēla, piemēram, fotogrāfijas, tālummaiņu vienumā Foto (Photos). Attāliniet pirkstus, lai tuvinātu, vai savelciet pirkstus, lai tālinātu.

#### Attēla, piemēram, fotogrāfijas, pagriešana (rotācija)

Lai pagrieztu attēlu, piemēram, fotogrāfiju, novietojiet divus pirkstus uz skārienekrāna un slidiniet tos pa apli. Atkarībā no izmantotajām lietojumprogrammām var nebūt iespējams pagriezt attēlus.

#### Atlasīšana pavelkot

Paslidiniet pirkstu par īsu attālumu tajā virzienā, kurā nav iespējams ritināt ekrānu.

Šādi var atlasīt vienumu, piemēram, lietojumprogrammas elementu vai attēlu.

Uz lapas sākumu